मानवरूपी पत्‍थर को भव से पार करने का दूसरा उपाय है कि - काम, काम, क्रोध, मद, लोभ इत्‍यादि विकारों की कठोरता लिये एवं पाप का भार लिये हुये भी प्रभु का नाम अपने भीतर लिख देवें तो फिर हम डुबने से बच जायेगें । प्रभु के नाम में इतनी अदभूत शक्ति होती है कि वह बड़े से बड़े विकारों को, बड़े से बड़े पापों को नष्‍ट कर डालती है । हम इतने विकार या इतने पाप जन्‍म-जन्‍मातर में भी इकट्ठे नहीं कर सकते जितना प्रभु नाम में उसे भस्म करने की क्षमता होती है । प्रभु का नाम पूर्व संचित विकारों एवं पापों की शुद्धि करता है एवं नये विकार और पापों को पनपने नहीं देता । इस तरह हमारा दोहरा शुद्धिकरण होता है - पुराना साफ होता है ओर नया बनता नहीं ।